मोदी ने कहा कि दुनिया में कोई इंसान ऐसा नहीं है जो जी भर कर या भरपूर जीवन जीना नहीं चाहता हो और योग जीवन को जी भर कर जीने की जड़ीबूटी है। उन्होंने कहा कि योग का दृष्टिकोण मानवता के लिए सौहार्दपूर्ण जीने की जीवनशैली है। कई लोग योग को व्यवस्था के रूप में देखते हैं। पर योग व्यवस्था नहीं अवस्था है। उन्होंने कहा कि योग एकात्मता के भाव को आगे बढ़ाता है। यह लालच और हिंसा के भाव को नियंत्रित करता है। यह परिवार, समाज और देशों में गलतफहमी और द्वेष को दूर करता है।